
Polinomiális algoritmus a regionális SRLG-független utak problémájára

A dolgozat a hibatűrő útválasztás problémájával foglalkozik telekommunikációs hálózatokban. A cél, hogy olyan utakat találjunk a hálózat két adott csúcsa között, amik nem hibásodhatnak meg egyszerre, ha adott a lehetséges meghibásodások listája.
A fő eredmény, hogy a hálózatra és a meghibásodásokra tett realisztikus megkötések mellett polinomiális algoritmust adunk a maximális hiba-független úthalmaz problémára kizárólag kombinatorikus optimalizási módszereket alkalmazva. Az algoritmust valós hálózatokkal, és a hálózatokra generált realisztikus hiba-halmazokkal teszteljük, és demonstráljuk a hatékonyságát.
A dolgozat a témavezetőkkel közös egyéves munka eredménye, emiatt nehezen elválaszthatók a pályázók saját eredményei. Fő saját eredmények: a polinomiális algoritmussal kezelhető modell kidolgozása, az algoritmus első fázisának kidolgozása (3.3 szekció), az algoritmus futásidő-elemzése (3.4 szekció), algoritmus a MINCUT problémára (5. fejezet), szimulációs szoftver elkészítése, illetve a szimulációk (8. fejezet). Az eredmények egy része (1-4., 7. és 8. fejezetek) már publikálásra került az IEEE INFOCOM 2022 konferencián.
A hibatűrő útválasztás általánosabb modellekben NP-nehéz, ezért eddig csak heurisztikus módszerek voltak ismertek. Speciális esetekben már léteztek polinomiális algoritmusok, a dolgozatban adott algoritmus modellje viszont lefedi a valóságban előforduló lehetséges meghibásodásokat és a futásideje gyakorlatilag csúcsszámban négyzetes, amint a lefuttatot szimulációk eredményein is látható.

